
Οργάνωση των Υπηρεσιών του Βιοτεχνικού Επιμελητη¬ 
ρίου Αθηνών (ΒΕΑ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 παραγρ. 8 του Ν. 2081 /92 
«Ρύθμιση του θεσμού των Επιμελητηρίων και άλλες διατά¬ 
ξεις» (ΦΕΚ 154/Α/92). 

2. Τις διατάξεις του άρθρου 19 παραγρ. 2 του Ν. 
1735/87 «Προσλήψεις στο Δημόσιο Τομέα, κοινωνικός 
έλεγχος στη δημόσια διοίκησ, πολιτικά δικαιώματα και άλ¬ 
λες διατάξεις» (ΦΕΚ 195/Α/87). 

3. Το άρθρο 29Α του Ν. 1558/85 (ΦΕΚ 137/Α/85) που 
προστέθηκε με το άρθρο 27 του Ν. 2081/92 (ΦΕΚ 154/ 
Α/92) και το γεγονός ότι από τις διάταξεις του παρόντος 
διατάγματος προκαλεΐται πρόσθεση δαπάνη (πέραν της 
ήδη καταβαλλομένης) της τάξεως των 82.250.000 δρχ. 
σε βάρος του προϋπολογισμού του Βιοτεχνικού Επιμελη¬ 
τηρίου Αθήνας, που θα καλυφθεί με τους ΚΑΕ 0211, 
0232, 0226, 0259 και 0425. 


4. Τις διατάξεις των άρθρων 35 παραγρ. 1 και 36 πα- 
ραγρ. 15 Ν. 2190/1994 «Σύσταση ανεξάρτητος αρχής για 
την επιλογή προσωπικού και ρύθμιση θεμάτων διοίκησης» 
(ΦΕΚ 28/Α/94). 

5. Το ΠΔ 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας & Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/1.2.96). 

6. Την αριθμ. ΚΥΑ 289/96 του Πρωθυπουργού και της 
Υπουργού Ανάπτυξης, «σχετικά να ανάθεση αρμοδιοτή¬ 
των στους Υφυπουργούς Ανάπτυξης» (ΦΕΚ 92/Β/ 
14.2.96). 

7. Την αριθμ. 13/6.3.96 Απόφαση «Καθορισμός αρμο¬ 
διοτήτων του Υφυπουργού Εσωτερικών. Δημόσιας Διοίκη¬ 
σης και Αποκέντρωσης, Γεωργίου ΜωραΤτη» (ΦΕΚ 137/Β/ 
96). 

8. Την αριθμ. 62/9.11.92 Απόφαση του Διοικητικού 
Συμβουλίου του Επιμελητηρίου. 

9. Τις αριθμ. 497/95 και 172/96 γνωμοδοτήσεις του 
Συμβουλίου της Επικρατείας με πρόταση του Υφυπουρ¬ 
γού Εσωτερικών, Δημόσιας Διοίκησης και Αποκέντρωσης 
και του Υφυπουργού Ανάπτυξης, αποφασίζουμε. 

Άρθρο 1 

Διάρθρωση Υπηρεσιών 

Οι Υπηρεσίες του Βιοτεχνικού Επιμελητηρίου Αθήνας 
διαρθρώνονται ως εξής: 

Α.- ΔΙΕΥΘΥΝΣΗ ΒΙΟΤΕΧΝΙΑΣ ΚΑΙ ΑΝΑΠΤΥΞΗΣ 
α) Τμήμα Βιοτεχνικών θεμάτων 
β) Τμήμα Διεθνών Σχέσεων 
γ) Τμήμα Μητρώου 

δ) Τμήμα Εκπαίδευσης - Επιμόρφωσης 

Β.- ΔΙΕΥΘΥΝΣΗ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

α) Τμήμα Διοικητικού 

β) Τμήμα Οικονομικού 

γ) Τμήμα Μηχανογραφικών Εφαρμογών 

δ) Τμήμα Τύπου, Εκδόσεων και Δημοσίων Σχέσεων 

Γ.- ΑΥΤΟΤΕΛΗ ΓΡΑΦΕΙΑ 

α) Γραφείο Γραμματειακής Στήριξης Οργάνων Διοίκη¬ 
σης 

β) Γραφείο Νομικών Υπηρεσιών 

Δ.- ΑΥΤΟΤΕΛΕΣ ΓΡΑΦΕΙΟ ΣΤΗΝ ΑΛΛΟΔΑΠΗ 

Αντιπροσωπευτικό Γ ραφείο στις Βρυξέλλες. 

Άρθρο 2 

Αρμοδιότητες των Υπηρεσιών του Επιμελητηρίου 

Α.- Στην αρμοδιότητα της Διεύθυνσης Βιοτεχνίας και 
Ανάπτυξης στα πλαίσια των διατάξεων του Ν. 2081 /1992, 
ανήκουν τα παρακάτω θέματα, κατανεμόμενα μεταξύ των 
Τμημάτων ως εξής: 

α. Τμήμα Βιοτεχνικών θεμάτων 

Στην αρμοδιότητα του Τμήματος αυτού υπάγονται: 

- Η γνωμοδότηση επί σχεδίων νόμων και προεδρικών 
διαταγμάτων που αφορούν την βιοτεχνία και γενικώτερα 
την οικονομική πορεία της χώρας. 

- Η μελέτη και αντιμετώπιση κάθε θέματος και αναφέ- 
ρεται στη βιοτεχνία και την εφαρμογή των σχετικών διατά¬ 
ξεων και νόμων και κανονιστικών γενικά πράξεων. 

- Η υπόδειξη μέτρων και την καλύτερη οργάνωση της 
βιοτεχνικής παραγωγής και διάθεσης των προϊόντων της. 

- Η εκπόνηση σχεδίων βιοτεχνικής ανάπτυξης. 

- Η γνωμοδότηση επί θεμάτων τεχνικών, οικονομικών 
και εν γένει αναπτυξιακών και η χαράξη βραχυχρόνιων και 
μακροχρόνιων οικονομικών προγραμμάτων. 

- Η εισήγηση για τη συγκρότηση και συντονισμό ομάδων 
εργασίας με συμμετοχή των ενδιαφερομένων φορέων. 

- Η μέριμνα και συντονισμός για την οργάνωση, συν- 
διοργάνωση, συμμετοχή του Επιμελητηρίου σε εκθέσεις 
στο εσωτερικό και εξωτερικό για την προβολή των Ελληνι¬ 
κών προϊόντων. 

- Η συγκέντρωση και επιλογή στοιχείων που ενδιαφέ¬ 
ρουν τους βιοτέχνες και η προώθηση για δημοσίευσή τους 
στο μηνιαίο δελτίο του Επιμελητηρίου. 

- Η φροντίδα για την παροχή πόσης φύσεως πληροφο¬ 
ριών στους βιοτέχνες σ' όλα τα θέματα που τους αφορούν 
και η συνεχής ενημέρωση των μελών με κάθε πρόσφορο 
μέσο και τρόπο, επί των διατάξεων νόμων και διοικητικών 
πράξεων που αφορούν τα βιοτεχνικά θέματα. 

- Η σύνταξη εγγράφων που συνηγορούν υπέρ της επίλυ¬ 
σης προβλημάτων των βιοτεχνών και η αποστολή τους 
στους αρμόδιους φορείς. 

- Η συμβολή για την τυποποίηση των Ελληνικών προϊό¬ 
ντων σε συνεργασία με τους συναρμόδιους φορείς για την 
υλοποίησή της. 

- Η ανάληψη πρωτοβουλιών για τη διεύρυνση συμμετο¬ 
χής των μικρομεσαίων μεταποιητικών επιχειρήσεων, 
στους δημόσιους διαγωνισμούς στο εσωτερικό και εξωτε¬ 
ρικό. 

- Η ανάπτυξη επικοινωνίας των βιοτεχνικών μελών και 
οργανώσεών τους με το Επιμελητήριο, η συγκέντρωση θέ¬ 
σεων και απόψεων που προέρχονται από την πείρα τους, η 
αξιολόγηση και ο εμπλουτισμός αυτών και η υποβολή σχε¬ 
τικών προτάσεων στους αρμόδιους φορείς. 

- Η οργάνωση και παρακολούθηση ημερίδων γενικού 
ενδιαφέροντος. 

- Η μελέτη και πρόταση μέτρων για την αναβάθμιση και 
εκσυγχρονισμό ως και η απλούστευση των γραφειοκρατι¬ 
κών διαδικασιών της λειτουργίας του Επιμελητηρίου με 
σκοπό την ταχύτερη εξυπηρέτηση των συναλλασσομένων 
και την αύξηση της παραγωγικότητας. 

- Η στατιστική παρακολούθηση της βιοτεχνικής κίνη¬ 
σης, η συγκέντρωση και η μελέτη όλων των σχετικών στοι¬ 
χείων που εκδίδονται από τις αρμόδιες υπηρεσίες, η υπο¬ 
βολή προτάσεων για την ανάπτυξη των μικρομεσαίων με¬ 
ταποιητικών επιχειρήσεων. 


- Η σύνταξη μελετών γενικών και κλαδικών. 

- Η παρακολούθηση θεμάτων που σχετίζονται με την 
ανάπτυξη της βιοτεχνίας <π.χ. τη χρηματοδότηση, τους 
συνεταιρισμούς, τις κοινοπραξίες, τα φορολογικά ζητή¬ 
ματα της βιοτεχνίας και των βιοτεχνών, τα αγορανομικά 
Αιτήματα, τη χωροταξία της βιοτεχνικής δραστηριότητας, 
περιβαλλοντικά, κ.α.) σε συνδυασμό με την παροχή τεχνι¬ 
κής βοήθειας και την εφαρμογή των αναπτυξιακών νόμων 
στο χώρο της βιοτεχνίας. 

β.- Τμήμα Διεθνών Σχέσεων 

Στην αρμοδιότητα του Τμήματος αυτού υπάγονται: 

- Κοινοτικά προγράμματα: 

α) Εύρεση πηγών πληροφόρησης - παρακολούθησης 
αυτών. 

β) Υποβολή προτάσεων για την ένταξη του ΒΕΑ στα εν 
λόγω προγράμματα. 

γ. Ενημέρωση - ένταξη μελών σε αυτά, 
δ) Εφαρμογή - υλοποίηση Κοινοτικών προγραμμάτων, 
είτε αυτοτελώς, είτε με την σύσταση ενδιάμεσου φορέα. 

- Συμμετοχή σε κοινοτικά και γενικώτερα διεθνή δίκτυα 
συνεργασίας επιχειρήσεων σε όλα τα θέματα που αφο¬ 
ρούν διεθνείς οικονομικές και εμπορικές σχέσεις. 

- Σύσταση εταιριών - δικτύων για την παροχή πόσης φύ¬ 
σεως υπηρεσιών στις μικρομεσαίες μεταποιητικές επιχει¬ 
ρήσεις. 

-Δημιουργία Τράπεζας δεδομένων με στοιχεία που 
αφορούν επιχειρήσεις μέλη του ΒΕΑ και αξιοποίηση αυ¬ 
τών. 

- Ενέργειες για την σύνδεση με τράπεζες πληροφοριών 
με θεματολογία. 

- θεσμικό πλαίσιο. 

- Κρατικές προμήθειες. 

- Οικονομικά εμπορικά στοιχεία. 

- Η παρακολούθηση της Κοινοτικής εμπορικής πολιτι¬ 
κής, καθώς και της δομής του νομικοοικονομικού κοινοτι¬ 
κού καθεστώς που επηρεάζει την παραγωγή, την μεταποί¬ 
ηση και την διακίνηση αγαθών. 

- Η παρακολούθηση εκδηλώσεων διεθνούς επιχειρημα¬ 
τικής συνεργασίας και παροχή βοήθειας σε ενδιάμεσες 
επιχειρήσεις. 

-Η ανάπτυξη σχέσεων με όργανα της Ευρωπαϊκής 
Ένωσης, Ευρωεπιμελητήριο. Διεθνείς Οργανισμούς και η 
παρακολούθηση των δραστηριοτήτων των Οργανισμών 
αυτών. 

- Συνεργασία με ξένους φορείς μεταποίησης - Εμπο¬ 
ρίου και υπηρεσιών για ανταλλαγή πληροφοριών. 

- Συγκέντρωση - ταξινόμηση - παρακολούθηση στοι¬ 
χείων από έρευνες αγορών για διάφορα προϊόντα, για χώ¬ 
ρες της Ευρωπαϊκής Ένωσης και άλλες χώρες. 

-Μελέτη αξιοποίηση των εκθέσεων, των εμπορικών 
μας ακολούθων. 

- Οργάνωση ημερίδων διεθνούς ενδιαφέροντος. 

- Η οργάνωση συμμετοχής του ΒΕΑ σε διεθνή συνέδρια, 
ως και η οργάνωση Πανελλήνιων συνεδρίων και διεθνών 
συνεδρίων στην Ελλάδα. 

- Οργάνωση διενέργεια και παρακολούθηση εμπορικών 
- επιμελητηριακών αποστολών από και προς το εξωτε¬ 
ρικό. 

- Τήρηση αρχείων των μετά των ξένων κρατών Συμβά¬ 
σεων. 

- Η μελέτη και παρακολούθηση των διατάξεων που 
αφορούν στο εξαγωγικό εμπόριο, καθώς και η ενημέρωση 

των εξαγωγέων βιοτεχνών επί των ισχυουοών διατάξεων 
για τις εξαγωγές και επί των δυνατοτήτων εξαγωγής Ελλη¬ 
νικών προϊόντων σε ξένες χώρες. 

- Δημιουργία, τήρηση ειδικού αρχείου εξαγωγικών επι¬ 
χειρήσεων μελών του ΒΕΑ. 

γ.-Τμήμα Μητρώου 

Στην αρμοδιότητα του Τμήματος αυτού υπάγονται: 

- Η τήρηση ειδικού ΜΗΤΡΩΟΥ ΕΠΩΝΥΜΙΩΝ κατά νο¬ 
μική μορφή των Βιοτεχνικών Επιχειρήσεων της περιφέ¬ 
ρειας του ΒΕΑ. 

- Η τήρηση ειδικού ΜΗΤΡΩΟΥ ΔΙΑΚΡΙΤΙΚΩΝ ΤΙΤΛΩΝ 
των Βιοτεχνικών επιχειρήσεων μελών του ΒΕΑ. 

- Η τήρηση του Εμπορικού Μητρώου των Βιοτεχνικών 
επιχειρήσεων της περιφέρειας του ΒΕΑ. 

- Η έγκαιρη παρακολούθηση της ίδρυσης, μεταβολής, 
τροποποίησης, διάλυσης ή πτώχευσης των Βιοτεχνικών 
επιχειρήσεων της περιφέρειας αρμοδιότητας ΒΕΑ και η 
ανάλογη τακτοποίηση των τηρουμένων μητρώων Επωνυ¬ 
μιών και Διακριτικών Τίτλων. 

- Η έκδοση πιστοποιητικών εγγραφής στα μέλη του 
ΒΕΑ, η βεβαίωση του γνήσιου ή του ιδιοχείρου της υπο¬ 
γραφής αυτών, η έκδοση πιστοποιητικών προέλευσης 
εμπορευμάτων και η παροχή πληροφοριών σε θέματα αρ¬ 
μοδιότητας Μητρώου. 

- Ο έλεγχος και η πιστοποίηση του ΔΙΚΑΙΩΜΑΤΟΣ χρή¬ 
σης ΕΠΩΝΥΜΙΑΣ και ΔΙΑΚΡΙΤΙΚΟΥ ΤΙΤΛΟΥ σε νεοϊδρυό- 
μενες ή τροποποιούμενες Βιοτεχνικές επιχειρήσεις, τοπι¬ 
κής αρμοδιότητας ΒΕΑ. 

- Η χορήγηση κωδικών αριθμών σήμανσης κοσμημάτων 
και ή έγκριση χρησιμοποίησης αυτών σύμφωνα με τις ισχύ- 
ουσες αγορανομικές ή άλλες διατάξεις, σε κατασκευα¬ 
στές και εισαγωγές κοσμημάτων της περιφέρειας αρμο¬ 
διότητας ΒΕΑ, καθώς η τήρηση ειδικού μητρώου κατά κω¬ 
δικό αριθμό. 

- Η σύνταξη σύμφωνα με τους ισχύοντες νόμους κατα¬ 
λόγου πραγματογνωμόνων και δειγματοληπτών. 

- Η μέριμνα για την διενέργεια Πραγματογνωμοσυνών, 
Δειγματολειψιών και Διαιτησιών, σύμφωνα με τις ισχύου- 
σες διατάξεις. 

- Η τήρηση ειδικού αρχείου. 

- Η μέριμνα για την σύνταξη εκλογικών καταλόγων για 
την ανάδειξη της Διοίκησης του Επιμελητηρίου ως και 
κάθε άλλης υπηρεσιακής διεργασίας σχετικές με τις εκλο¬ 
γές. 

- Η συλλογή στοιχείων, νόμων, κανονισμών, δικαστικών 
αποφάσεων, ερμηνευτικών εγκυκλίων, κ.λπ., για την τε¬ 
κμηρίωση του έργου της ταξινόμησης των οικονομικών 
δραστηριοτήτων στα επί μέρους Επιμελητήρια, καθώς και 
για την υποβοήθηση του έργου της σύμφωνα με τον ισχύο- 
ντα νόμο λειτουργούσας Δευτεροβάθμιας Τριμελούς Επι¬ 
τροπής Επιμελητήριακής Κατάταξης συγκεκριμένων επι¬ 
χειρήσεων. 

- Η μελέτη, η διαχείριση και η υπηρεσιακή υλοποίηση 
κάθε θέματος που έχει σχέση με τις αρμοδιότητες του 
Τμήματος Μητρώου. 

- Η στατιστική παρακολούθηση των λειτουργικών δεδο¬ 
μένων του Τμήματος και η έκδοση σχετικών στατιστικών 
δελτίων. 

δ. Τμήμα Εκπαίδευσης - Επιμόρφωσης 

Στην αρμοδιότητα του Τ μήματος αυτού υπάγονται: 

-Οργάνωση σύσταση φορέων με σκοπό την εκπαί¬ 
δευση και επιμόρφωση των μελών τους. 


- Η μέριμνα για την οργάνωση σεμιναρίων διαλέξεων και 
προγραμμάτων εκπαίδευσης βιοτεχνών σε διάφορα θέ¬ 
ματα όπως έρευνα της αγοράς, κοστολόγηση, διαφήμιση, 
τυποποίηση, διάθεση προϊόντων, αύξηση της παραγωγι¬ 
κότητας και γενικά της οργάνωσης των επιχειρήσεων με 
σύγχρονες μεθόδους λειτουργίας. 

- Η παρακολούθηση της βιοτεχνικής εκπαίδευσης στην 
περιφέρεια του Επιμελητηρίυ ως και η συλλογή στοιχείων 
αναφερομένων στις ανάγκες της βιοτεχνίας σε ειδικευ¬ 
μένο προσωπικό. 

Β. ΔΙΕΥΘΥΝΣΗ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

Στην αρμοιδότητα της Διεύθυνσης Διοικητικού - Οικο¬ 
νομικού ανήκουν τα παρακάτω θέματα κατανεμόμενα με¬ 
ταξύ των Τμημάτων ως εξής: 

α. Τμήμα Διοικητικού 

Στην αρμοδιότητα του Τ μήματος αυτού υπάγονται: 

- Ο χειρισμός όλων των θεμάτων υπηρεσιακής κατά¬ 
στασης του προσωπικού. 

- Η επεξεργασία στοιχείων για την αριθμητική σύνθεση 
και τις αριθμητικές μεταβολές του προσωπικού. 

- Η μέριμνα για την διακρίβωση των αναγκών εκπαίδευ¬ 
σης του προσωπικού. 

- Η μέριμνα για την εκπαίδευση και επιμόρφωση του 
προσωπικού στο εσωτερικό και εξωτερικό στα πλαίσια της 
ισχύουσας κάθε φορά νομοθεσίας. 

- Η μέριμνα για την αξιοποίηση των εκπαιδευθέντων και 
μετακπα ιδευ θέντων. 

- Η διακίνηση της αλληλογραφίας, δακτυλογράφηση, 
πολυγράφηση και αναπαραγωγή εγγράφων και εντύπων, 
καθώς και η αποστολή τηλετύπων και η τηλεμετάδοση εγ¬ 
γράφων. 

- Η μέριμνα για την παραλαβή από το Εθνικό Τυπογρα¬ 
φείο, των ΦΕΚ ή άλλων εντύπων και η διανομή τους σπς 
αρμόδιες Υπηρεσίες. 

- Η βεβαίωση από τον Προϊστάμενο του Τμήματος της 
ακρίβειας αντιγράφων ή φωτοτυπιών, οποιωνδήποτε εγ¬ 
γράφων και γενικά δικαιολογητικών, ύστερα από αντιπα¬ 
ραβολή τους, με το επιδεικνυόμενο σχετικό πρωτότυπο ή 
ακριβές αντίγραφο. 

- Η μέριμνα για την φύλαξη και τον καθαρισμό του κατα¬ 
στήματος της Υπηρεσίας. 

-Η μέριμνα για τη λειτουργία του τηλεφωνικού κέ¬ 
ντρου, του τηλετύπου και των λοιπών μέσων επικοινω¬ 
νίας. 

- Η μέριμνα για βεβαίωση του γνήσιου της υπογραφής 
του προσωπικού και των πολιτών. 

- Η τήρηση πρωτοκόλλου και αρχείου εισερχομένων και 
εξερχομένων εγγράφων, καθώς και εμπιστευτικού πρωτο¬ 
κόλλου. 

- Η μέριμνα για την κατάρτιση του Διοικητικού Απολογι¬ 
σμού. 

β. Τμήμα Οικονομικού 

Στην αρμοδιότητα του Τμήματος αυτού υπάγονται: 

- Η μέριμνα για την σύνταξη σχεδίου προϋπολογισμού 
του ΒΕΑ ή των τροποποιήσεων αυτού και την παρακολού¬ 
θηση της εκτέλεσης του προϋπολογισμού. 

- Η μέριμνα για την σύνταξη σχεδίου του Οικονομικού 
Απολογισμού. 

- Η μέριμνα για είσπραξη κάθε εσόδου, η πρόσκληση 
των μελών του Επιμελητηρίου προς εξόφληση των συν¬ 
δρομών τους. 

- Η διαχείριση κάθε δαπάνης σύμφωνα με τις αποφά- 

σεις των οργάνων διοίκησης του Επιμελητηρίου καθώς και 
η εκκαθάρισης αποδοχών και γενικά αποζημιώσεων προ¬ 
σωπικού. 

- Η μέριμνα για την διαχείριση του υλικού της Υπηρε¬ 
σίας. 

- Η μέριμνα για την στέγαση της Υπηρεσίας και τη σω¬ 
στή αξιοποίηση των χωρών στέγασης και των ακινήτων του 
Επιμελητηρίου, καθώς και την καλή χρήση των επίπλων 
και σκευών. 

- Η μέριμνα για την εκποίηση κάθε περιουσιακού στοι¬ 
χείου. 

- Η μέριμνα για την εκτέλεση εργασιών (τυπογραφικών, 
επισκευής και συντήρησης κτιρίων, εγκαταστάσεων μηχα¬ 
νημάτων, κ.λπ.). 

- Η μέριμνα για την προμήθεια κάθε μηχανήματος, υλι¬ 
κού εφοδίου ή άλλου περιουσιακού στοιχείου, σύμφωνα 
με την ισχύουσα νομοθεσία. 

- Η μέριμνα για τη σύσταση τις Υπηρεσίες πάγιας προ¬ 
καταβολής χαρτοσήμου και λοιπών ενσήμων, και εντύπων 
υπευθύνων δηλώσεων για την εξυπηρέτηση των πολιτών, 
καθώς και η μέριμνα για την νόμιμη και ακριβή χαρτοσή¬ 
μανση όλων των παραστατικών εγγράφων, στοιχείων εί¬ 
σπραξης και πληρωμής, κ.λπ. 

- Η διαχείριση πάγιας προκαταβολής για την αντιμετώ¬ 
πιση εκτάκτων αναγκών του Επιμελητηρίου και η τήρηση 
σχετικού βιβλίου διαχείρισης. Το ποσά της ταμειακής πρό¬ 
βλεψης θα καθορίζεται εκάστοτε με απόφαση της Δ.Ε. 
του Επιμελητηρίου. 

- Η μέριμνα για την κίνηση των οχημάτων, 
γ. Τμήμα Μηχανογραφικών Εφαρμογών 

Στην αρμοδιότητα του Τμήματος αυτού υπάγεται: 

- Η πλήρης κάλυψη των μηχανογραφικών αναγκών του 
Επιμελητηρίου από πλευράς, ανάλυσης, σχεδίασης, προ¬ 
γραμματισμού, τεκμηρίωσης, υλοποίησης των εφαρμογών 
του και σύνταξης ειδικών τεχνικών μελετών και μελετών 
σκοπιμότητας. 

δ. Τμήμα Τύπου, Εκδόσεων και Δημοσίων Σχέσεων 
Στην αρμοδιότητα του Τμήματος αυτού υπάγονται: 

- Η προβολή του έργου του Επιμελητηρίου δια του τύ¬ 
που και κάθε άλλου πρόσφορου μέσου. 

- Η επιμέλεια για τις εκδόσεις του Επιμελητηρίου και η 
αποστολή αυτών στα μέλη και τους Οργανισμούς του εσω¬ 
τερικού και εξωτερικού. 

- Η έκδοση ενημερωτικών Δελτίων Τύπου, επί των πό¬ 
σης φύσεως δραστηριοτήτων του Επιμελητηρίου. 

- Η παρακολούθηση του ημερήσιου τύπου και περιοδι¬ 
κού οικονομικού τύπου και η ενημέρωση των Υπηρεσιών 
για δημοσιεύματα σχετικά με τις αρμοδιότητές τους. 

- Η μέριμνα για τη λειτουργία της βιβλιοθήκης του Επι¬ 
μελητηρίου και τον εμπλουτισμό της με νέες εκδόσεις και 
γενικά έντυπο υλικό. 

- Η επιμέλεια για την οργάνωση των εκδηλώσεων του 
Επιμελητηρίου, για την υποδοχή και φιλοξενία των ξένων 
αποστολών, σε συνεργασία με τα αρμόδια Τμήματα και 
Γ ραφεία του Επιμελητηρίου. 

Γ. ΑΥΤΟΤΕΛΗ ΓΡΑΦΕΙΑ 

α. Γραφείο Γραμματειακής Στήριξης Οργάνων Διοίκη¬ 
σης 

Στην αρμοδιότητα του Γ ραφείου αυτού υπάγονται: 

Η συγκέντρωση των στοιχείων που χρειάζονται για τη 
λήψη αποφάσεων από τη Διοίκηση, η προετοιμασία των 
θεμάτων ημερήσιας διάταξης και η μέριμνα για την πρό¬ 


σκληση των μελών των οργάνων Διοίκησης του Επιμελη¬ 
τηρίου. 

- Η μέριμνα για την τήρηση των πρακτικών της Διοικητι¬ 
κής Επιτροπής και του Διοικητικού Συμβουλίου του Επιμε¬ 
λητηρίου, η επιμέλεια για την έκδοση αποσπασμάτων των 
πρακτικών της Δ.Ε. και του Δ.Σ. και προώθησή τους στα 
αρμόδια Τμήματα. 

- Η επιμέλεια για την αποστολή αντιγράφων των. πρα¬ 
κτικών του Δ.Σ. στο Υπουργείο Εμπορίου. 

- Ο χειρισμός κάθε θέματος που αφορά τις αρμοδιότη¬ 
τες της Διοίκησης και η τήρηση αρχείου και ευρετηρίου 
των θεμάτων αυτών. 

- Η μέριμνα για τη γραμματειακή στήριξη των μελών της 
Διοικητικής Επιτροπής. 

- Η τήρηση Βιβλίου Επιτροπών και Συμβουλίων που με¬ 
τέχουν ως εκπρόσωποι του ΒΕΑ μέλη του Δ.Σ. και του Επι¬ 
μελητηρίου. 

- Ο χειρισμός κάθε θέματος που αφορά την Κεντρική 
Ένωση των Επιμελητηρίων. 

- Η τήρηση αρχείου άρθρων και ομιλιών των μελών της 
Δ.Ε. 

- Η προετοιμασία θεμάτων για την συμμετοχή των με¬ 
λών της Δ.Ε. και του Δ.Σ. σε διάφορες εκδηλώσεις, Συνέ¬ 
δρια, Σεμινάρια, Ημερίδες, Συναντήσεις, κ.λπ. 

- Η τήρηση βιβλίου παρουσίας των μελών των Οργάνων 
Διοίκησης του ΒΕΑ. 

- Η επιμέλεια για την παραχώρηση χρήσεως των αιθου¬ 
σών συνεδριάσεων του Επιμελητηρίου. 

- Μέριμνα για την διενέργεια εκλογών για την ανάδειξη 
των μελών του Διοικητικού Συμβουλίου και της Διοικητι¬ 
κής Επιτροπής. 

- Η τήρηση αρχείου αποτελεσμάτων αρχαιρεσιών ανά¬ 
δειξης μελών Οργάνων Διοίκησης. 

β. Γ ραφείο Νομικών Υποθέσεων 

Σην αρμοδιότητα του Γ ραφείου αυτού υπάγονται: 

- Η γνωμοδότηση επί οιουδήποτε νομικού Αιτήματος. 

- Ο χειρισμός όλων των δικαστικών υποθέσεων του Επι¬ 
μελητηρίου. 

- Η δια του Νομικού Συμβούλου εκπροσώπηση του Επι¬ 
μελητηρίου κατόπιν εντολής. 

- Η παρακολούθηση της νομοθεσίας και των διοικητι¬ 
κών πράξεων. 

- Η μέριμνα για τη νομική διασφάλιση της Διοίκησης, ως 
προς τις αποφάσεις της. 

- Η μέριμνα για τη νομική διασφάλιση των πόρων, των 
απαιτήσεων, και της περιουσίας του Επιμελητηρίου. 

- Η συγκέντρωση της νομικής ύλης και η μέριμνα για τη 
λειτουργία Νομικής Βιβλιοθήκης. 

Δ. ΑΥΤΟΤΕΛΕΣ ΓΡΑΦΕΙΟ ΣΤΗΝ ΑΛΛΟΔΑΠΗ 
Αντιπροσωπευτικό Γ ραφείο στις Βρυξέλλες. 

Οι αρμοδιότητες του Γ ραφείου αυτού θα έχουν σχέση 
με τις διεθνείς σχέσεις του ΒΕΑ τόσο στην Ευρωπαϊκή 
Ένωση, αλλά και εκτός αυτής, όπως: 

- Η εκπροσώπηση των ελεύθερο» Ελληνικών Εργοδο- 
τικών Οργανώσεων στις συνεδριάσεις των αντίστοιχων ορ¬ 
γάνων του εξωτερικού και η προβολή των θέσεών τους κα¬ 
τόπιν οδηγιών των οργάνων αυτών που τους διαβιβάζονται 
μέσω του Επιμελητηρίου. 

- Η παρακολούθηση των εργασιών των οργάνων του 
Ευρωεπιμελητηρίου και η ενημέρωση του ΒΕΑ. 

- Η έρευνα της διεθνούς αγοράς και η συλλογή εμπορι¬ 
κών πληροφοριών, καθώς και η δυνατότητα συνεργασίας 

με ελληνικές επιχειρήσεις. 

- Η μέριμνα για την οργάνωση εκθέσεων στην περιοχή 
αρμοδιότητάς της. 

- Η επαφή και η συνεργασία με αλλοδαπά επιμελητήρια 
ή άλλες αρμόδιες αρχές και οργανισμούς, η ενημέρωση 
για θέματα της αρμοδιότητάς τους, η ανταλλαγή πληρο¬ 
φοριών, η προβολή Ελληνικών προϊόντων, η προώθηση 
εξαγωγών και των οικονομικών συμφερόντων της χώρας 
γενικώτερα. 

-Το Γραφείο αυτό συνεργάζεται με τα Τμήματα και 
Γραφεία του Επιμελητηρίου. 

Άρθρο 3 

Σύσταση νέων θέσεων 

Στο Βιοτεχνικό Επιμελητήριο Αθηνών, συνιστώνται τριά¬ 
ντα τρεις (33) νέες θέσεις μονίμου προσωπικού και δύο 
(2) νέες θέσεις Ειδικού Επιστημονικού προσωπικού. 

Οι θέσεις αυτές προστίθενται στις ήδη υφιστάμενες, οι 
οποίες αναδιαρθρώνονται κατά κλάδους ή ειδικότητες 
σύμφωνα με τα άρθρα 4 και 5 του παρόντος. 

Άρθρο 4 

Μόνιμο Προσωπικό 

Οι νές νέες θέσεις μονίμου προσωπικού ορίζονται κατά 
Κλάδους ως εξής: 

- Κλάδος ΠΕ Διοικητικού - Οικονομικού, θέσεις είκοσι 
δύο (22) 

Από τις θέσεις αυτές οι δύο (2) θα διατεθούν στο Αντι¬ 
προσωπευτικό Γραφείο στις Βρυξέλλες. 

-Κλάδος ΠΕ Πληροφορικής, Ειδικότητας Επιστήμης 
των Υπολογιστών, θέση μία (1). 

- Κλάδος ΠΕ Μεταφραστών - Διερμηνέων. Ειδικότητας 
Αγγλικής, θέση μία (1) και Ειδικότητας Γαλλικής, θέση μία 
(1). 

- Κλάδος ΠΕ Βιβλιοθηκονόμων, θέση μία (1). 

-Κλάδος ΠΕ Στατιστικής, θέση μία (1). 

- Κλάδος ΤΕ Διοικητικού - Λογιστικού, θέσεις επτά (7). 

- Κλάδος ΤΕ Πληροφορικής, θέσεις έξη (6) από τις 
οποίες πέντε (5) θέσεις Ειδικότητας Πληροφορικής και 
μία (1) θέση ειδικότητας Ηλεκτρονικών Υπολογιστικών 
Συστημάτων. 

-Κλάδος ΤΕ Ηλεκτρολογίας, θέση μία (1). 

- Κλάδος ΤΕ Γραφικών Τεχνών, θέση μία (1). 

- Κλάδος ΔΕ Διοικητικού - Λογιστικού, θέσεις τριάντα 
εννέα (39) εκ των οποίων δέκα (10) για εργασίες εισπρά- 
κτορα και δύο (2) προσωρινές που προήλθαν από την 
εφαρμογή του άρθρου 2 του Ν. 1476/84. 

- Κλάδος ΔΕ Προσωπικού Η/Υ, θέσεις δέκα έξη (16) 
από τις οποίες τέσσερεις (4) θέσεις Ειδικότητας Προ¬ 
γραμματιστών και δώδεκα (12) θέσεις ειδικότητος Χειρι¬ 
στών Η/Υ. Από τις δώδεκα (12) θέσεις η μία (1) θα διατε¬ 
θεί στο Αντιπροσωπευτικό Γ ραφείο στις Βρυξέλλες. 

- Κλάδος ΔΕ Δακτυλογράφων - Στενογράφων θέσεις 
οκτώ (8) από τις οποίες τέσσερις (4) θέσεις Ειδικότητας 
Ελληνικής, θέσεις δύο (2) Ειδικότητας Ξενόγλωσσων Δα- 
κτυλογράφων από τις οποίες η μία (1) θα διατεθεί στο 
Αντιπροσωπευτικό Γραφείο στις Βρυξέλλες και θέσεις 
δύο (2) Ειδικότητας Στενογράφων. 

- Κλάδος ΔΕ Μεταφραστών - Διερμηνέων, θέσεις επτά 
(7) από τις οποίες θέσεις δύο (2) ειδικότητας Γαλλικής 
γλώσσας, ειδικότητας Αγγλικής γλώσσας θέσεις δύο (2), 
ειδικότητας Γερμανικής γλώσσας θέση μία (1), ειδικότη¬ 


τας Ισπανικής γλώσσας θέση μία (1) και ειδικότητας Ιταλι¬ 
κής γλώσσας θέσης μία (1). 

-Κλάδος ΔΕ Τηλεφωνητών, θέσεις δύο (2). 

-Κλάδος ΔΕ Τεχνικός, θέση μία (1) οδηγού σχημά¬ 
των. 

- Κλάδος ΥΕ Επιμελητών, θέσεις έξη (6). 

- Κλάδος ΥΕ Προσωπικού Καθαριότητας, θέσεις τέσ¬ 
σερις (4). 

- Κλάδος ΥΕ Φυλάκων - Νυκτοφυλάκων, θέσεις τέσ¬ 
σερις (4). 

Αρθρο 5 

Προσωπικό με σχέση εργασίας ιδιωτικού δικαίου 

1. Ειδικό Επιστημονικό Προσωπικό, θέσεις ένδεκα (11) 
με σύμβαση ιδιωτικού δικαίου αορίστου χρόνου από τις 
οποίες: 

α) Ένας (1) ειδικός σε θέματα οικονομοτεχνικά (οικονο¬ 
μοτεχνικές μελέτες, επιχειρησιακή έρευνα, οργάνωση 
παραγωγής, κοστολόγηση και άλλα συναφή θέματα). 

β) Ένας (1) ειδικός σε θέματα μικροοικονομίας, ο 
οποίος θα διατεθεί στο Αντιπροσωπευτικό Γ ραφείο στις 
Βρυξέλλες. 

γ) Ένας (1) Ειδικός σε θέματα μακροοικονομίας. 

δ) Ένας (1) ειδικός σε θέματα έρευνας αγοράς (ΜΑΒ- 
ΚΕΤΙΝΘ). 

ε) Ένας (1) ειδικός σε θέματα οργάνωσης παραγω¬ 
γής- 

στ) Ένας (1) ειδικός σε θέματα Εμπορικής και Βιομηχα¬ 
νικής Ιδιοκτησίας. 

ζ) Ένας (1) ειδικός σε θέματα χωροθέτησης οργάνωσης 
και λειτουργίας μεταποιητικών μονάδων, καθώς και σε θέ¬ 
ματα τυποποίησης προϊόντων ποιοτικού ελέγχου και περι¬ 
βαλλοντικών επιπτώσεων. 

η) Ένας (1) ειδικός σε θέματα Δημόσιας Διοίκησης. 

θ) Ένας (1) ειδικός σε θέματα Διεθνών Σχέσεων - Διε¬ 
θνούς Δικαίου, ο οποίος θα διατεθεί στο Αντιπροσωπευ¬ 
τικό Γ ραφείο στις Βρυξέλλες. 

ι) Ένας (1) ειδικός σε θέματα Περιβαλλοντολογίας. 

κ) Ένας (1) ειδικός σε θέματα χωροταξίας. 

Για κάθε μία από τις παραπάνω περιπτώσεις απαιτείται 
και άριστη γνώση μιας ξένης γλώσσας (αγγλικής, γαλλικής, 
γερμανικής). 

2. Τρεις (3) προσωρινές θέσεις ιδιωτικού δικαίου αορί¬ 
στου χρόνου υπαγόμενες στις διατάξεις του άρθρου 5 του 
Ν. 1476/64, που θα καταργηθούν μόλις κενωθούν, από 
τις οποίες: α) μία (1) θέση γραφέα, β) δύο (2) θέσεις ει- 
σπράκτορα. 

3. Πέντε (5) θέσεις προσωρινές ιδιωτικού δικαίου αορί¬ 
στου χρόνου σύμφωνα με τις διτάξεις του άρθρου 20 πα- 
ραγ. 2-5 του Ν. 1746/88 που θα καταργηθούν μόλις κε¬ 
νωθούν από τις οποίες: α) δύο (2) θέσεις προγραμματι- 
στών-χειριστών Η/Υ, β) δύο θέσεις χειριστών Η/Υ, γ) μία 
θέση επιμελητών εξωτερικών εισπράξεων. 

4. Οκτώ (8) προσωρινές θέσεις ιδιωτικού δικαίου αορί¬ 
στου χρόνου από επαναπρόσληψη σε συμμόρφωση προς 
δικαστικές αποφάσεις, που θα καταργηθούν μόλις κενω¬ 
θούν, από τις οποίες: α) τέσσερις (4) θέσεις γενικών κα¬ 
θηκόντων διοικητικού περιεχομένου (1635/1991 Μονο¬ 
μελούς Πρωτοδικείου Αθήνας), β) μία (1) θέση ΥΕ Καθα¬ 
ρίστριας (820/1991 Μονομελούς Πρωτοδικείου Αθήνας), 
γ) δύο (2) θέσεις επιμελητών εξωτερικών εισπράξεων 
(1635/1991 Μονομελούς Πρωτοδικείου Αθήνας), δ) μία 

(1) θέση χειριστού τηλεφωνικού κέντρου ΤΕΛΕΞ, ΤΕΛΕ¬ 
ΦΑΞ, (1635/1991 Μονομελούς Πρωτοδικείου Αθήνας). 

5. Επτά (7) μόνιμες θέσεις ιδιωτικού δικαίου αορίστου 
χρόνου κατ’ άρθρο 44 του Ν. 18Θ2/1990 και ΚΥΑ ΔΙΔΑΔ/ 
Φ.12/86/2651 /27.7.90 (Β' 495) από τις οποίες: α) μία (1) 
θέση χειρϊστριας τηλεφωνικού κέντρου ΤΕΛΕΞ, ΤΕΛΕ¬ 
ΦΑΞ, β) δύο (2) θέσεις ΥΕ Κλητήρων, γ) δύο (2) θέσεις 
χειριστών Η/Υ, δ) δύο (2) θέσεις ΔΕ εισπρακτόρων. 

Άρθρο 6 

Προσωπικό με σχέση έμμισθης εντολής 

- Δικηγόροι, θέσεις δύο (2) 

Ένας (1) παρ. ΑρεΙω Πάγω και 

Ένας (1) παρά ΠρωτοδΙκαις. 

Η πιό πάνω έμμισθη εντολή διέπεται από τις διατάξεις 
του ισχύοντα κώδικα περί Δικηγόρων. 

Η υπηρεσία των Δικηγόρων θα είναι πλήρους απασχόλη¬ 
σης. 

Άρθρο 7 

Προσόντα Διορισμού 

1. Τα προσόντα πρόσληψης σε θέσεις μονίμου προσω¬ 
πικού ορίζονται τα κατά ειδικότητα προβλεπόμενα στις 
διατάξεις του ΠΔ 194/88 (ΦΕΚ 84/Α/88) όπως συμπλη¬ 
ρώθηκε με τα ΠΔ 172/92 (ΦΕΚ 81/Α/92) και 386/92 
(ΦΕΚ 186/Α/92). 

2. Τα προσόντα πρόσληψης του Ειδικού Επιστημονικού 
Προσωπικού με σχέση εργασίας ιδιωτικού δικαίου αορί¬ 
στου χρόνου, ορίζονται τα προβλεπόμενα από το άρθρο 
25 της παρ. 2 του Ν. 1943/91. 

3. Τα προσόντα πρόσληψης του προσωπικού τις πα- 
ραγρ. 5 του άρθρου 5 είναι τα οριζόμενα στην παραγρ. 1 
του παρόντος άρθρου (7). 

Άρθρο 8 
Προϊστάμενοι 

1. Των Διεθϋνσεων του ΒΕΑ προΐστανται υπάλληλοι του 
Κλάδου ΠΕ Διοικητικού - Οικονομικού και εν ελλείψει του 
Κλάδου ΤΕ Διοικητικού - Λογιστικού. 

2. Των Τμημάτων, πλην του Τμήματος Μηχανογραφι¬ 
κών Εφαρμογών, καθώς και των Αυτοτελών Γραφείων, 
προΐστανται υπάλληλοι του Κλάδου ΠΕ Διοικητικού - Οικο¬ 
νομικού ή ΤΕ Διοικητικού - Λογιστικού και εν ελλείψει του 
Κλάδου ΔΕ Διοικητικού - Λογιστικού. 

Ειδικότερα στα Τμήματα «Διεθνών Σχέσεων» και «Εκ¬ 
παίδευσης και Επιμόρφωσης» μπορούν να προΐστανται 
εκτός των παραπάνω κατηγοριών και υπάλληλοι του Κλά¬ 
δου ΠΕ Μεταφραστών - Διερμηνέων ή ΔΕ Μεταφραστών - 
Διερμηνέων. 

3. Του Τμήματος Μηχανογραφικών Εφαρμογών, προΐ- 
στανται υπάλληλοι του Κλάδου ΠΕή ΤΕ Πληροφορικής και 
εν ελλείψει ΠΕ Διοικητικού - Οικονομικού ή ΤΕ Διοικητι¬ 
κού - Λογιστικού ή ΔΕ Προσωπικού Η/Υ. 

Άρθρο 9 

1. Οι κατά τη δημοσίευση του παρόντος υπηρετούντες 
υπάλληλοι κατατάσσονται αυτοδίκαια στις αντίστοιχες 
κατά κλάδους, κατηγορίες και σχέση εργασίας Οργανικές 
θέσεις που προβλέπονται στο άρθρο 4, 5 καιβ. 

2. Οι διατάξεις του Π.Δ. 230/88 (ΦΕΚ 98/Α/88) «Οργά¬ 
νωση των Υπηρεσιών του Βιοτεχνικού Επιμελητηρίου 
Αθηνών (ΒΕΑ) καθώς και κάθε άλλη σχετική διάταξη που 
ρυθμίζει άλλως τα της Οργάνωσης των υπηρεσιών του 


Επιμελητηρίου, καθώς και της διάρθρωσης των θέσεων 
του προσωπικού αυτού, καταργούνται με τη δημοσίευση 
του παρόντος Π.Δ/τος. 

Στον Υφυπουργό Ανάπτυξης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 23 Μαΐου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΑΝΑΠΤΥΞΗΣ 

ΜΙΧ. ΧΡΎΙΟΧΟΪΔΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 130 (2) 

Μεταβίβαση αρμοδιοτήτων στο Γενικό Γραμματέα της Πε¬ 
ριφέρειας Κεντρικής Μακεδονίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 3 του άρθρου 1 του 
Ν.2026/92 «Ρύθμιση θεμάτων οργάνωσης και προσωπι¬ 
κού της δημόσιας διοίκησης και άλλες διατάξεις» (Α' 43). 

2. Τις διατάξεις του Π.Δ. 373/95 «Συγχώνευση των 
Υπουργείων Προεδρίας της Κυβέρνησης και Εσωτερικών 
στο Υπουργείο Εσωτερικών, Δημόσιας Διοίκησης και Απο¬ 
κέντρωσης και καθορισμός των αρμοδιοτήτων του» (Α’ 
201 ). 

3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
αυτό προστέθηκε με το άρθρο 27 του Ν 2081 /1992 (Α' 
154) και το γεγονός ότι από τις διατάξεις αυτού του δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού και των οικείων ΟΤΑ. 

4. Την 80/1996 γνωμοδότηση του Συμβουλίου της Επι¬ 
κράτειας με πρόταση των Υπουργών Εσωτερικών, Δημό¬ 
σιας Διοίκησης και Αποκέντρωσης και Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Μεταβιβάζονται στον Γενικό Γραμματέα της Περιφέ¬ 
ρειας Κεντρικής Μακεδονίας για τις περιοχές χωρικής αρ- 
μοδιότητάς της, οι παρακάτω αρμοδιότητες του Υπουργού 
Περιβάλλοντος Χωροταξίας και Δημοσίων Έργων που δια¬ 
τηρήθηκαν με τις διατάξεις του Π. Δ/τος 28/93 (Α’ 9). 

α. Έγκριση χωροθέτησης και οικιστικής, καταλληλότη¬ 
τας εκτάσεων οικοδομικών συνεταιρισμών (αριθμ. 17 Π.Δ. 
93/87). 

β. Έγκριση οικιστικής καταλληλότητας εκτάσεων 
(αριθμ. 28 παρ. 1 και 29 παρ. 1 Ν. 1947/91 ως ισχύει). 

γ. Έγκριση γενικού πολεοδομικού σχεδίου (αριθμ. 3 Ν. 
1337/83). 

δ. Προέγκριση χωροθέτησης για έργα και δραστηριότη¬ 
τες για τα οποία έχει την αρμοδιότητα έγκριση περιβαλλο¬ 
ντικών όρων (ΚΤΥΑ 69269/90). 

Αρθρο 2 

Η ισχύς του παρόντος αρχίζει από τη δημοσίευση του 
στην Εφημερίδα τηγς Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 17 ΜαΓου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣ/ΚΩΝ, ΔΗΜ ΔΚΧ/ΣΗΣ & ΛΠΟΚ/ΣΗΣ ΠΕΡ/ΝΤΟΣ ΧΩΡ & ΔΗΜ. ΕΡΓΩΝ 

Α. ΤΣΟΧΑΤΖΟΠΟΥΑΟΣ ΚΟΣΤΑΣ ΛΑΛΙΟΤΗΣ 

- ♦ - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 131 (3) 

Τροποποίηση του Καταστατικού του Ταμείου Επικουρικής 
ΑσφαλΙσεως Προσωπικού Αεροπορικών Επιχειρή¬ 
σεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου πέμπτου του Ν.Δ. 4262/ 
1962 «περί τροποποιήσεως και συμπληρώσεως της από 
30 Ιουλίου 1956 συμβάσεως περί αεροπορικών συγκοινω¬ 
νιών και κυρώσεως των υπ' αριθμ.: α) 136/20.10.1959, β) 
148/5.11.1959, γ) 166/18.12.1959 και δ) 52/4.4.1960 
πράξεων του Υπουργικού Συμβουλίου και άλλων τινών δια¬ 
τάξεων» (Α. 187). 

2. Τις διατάξεις του άρθρου 29Α του Ν. 1558/1985, 
όπως έχουν προστεθεί με το άρθρο 27 του Ν. 2081/1992 
(Α. 154). 

3. Τις διατάξεις του Π.Δ. 213/1992 (Α' 102). 

4. Τις διατάξεις του Π.Δ. 130/1992 (Α' 65). 

5. Τις διατάξεις του Π.Δ. 372/1995 (Α' 201). 

6. Την κοινή απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων 80010/ 
12.2.1996, άρθρο 3 (Β 91). 

7. Τη γνώμη του Δ.Σ. του Ταμείου Επικουρικής Ασφαλί- 
σεως Προσωπικού Αεροπορικών Επιχειρήσεων που έχει 
ληφθεί κατά τις συνεδριάσεις αυτού 20ή/7.6.1994, 6η/ 
14.3.1995 και 10η/16.5.1995. 

8. Τη γνώμη του Συμβουλίου Κοινωνικής Ασφαλίοεως 
που έχει διατυπωθεί κατά την 75η/21.6.1995 συνεδρίασή 
του της ΚΗ' περιόδου. 

9. Το γεγονός ότι από τις διατάξεις του παρόντος προ- 
καλείται επιβάρυνση του προϋπολογισμού το Ταμείου 
ύψους 519.680 δρχ., η οποία θα καλυφθεί από τις πιστώ¬ 
σεις του Κ.Α.Ε. 629. 

10. Την 104/1996 γνωμοδότηση του Συμβουλίου της 
ΕπικρατεΙας μετά από πρόταση του Υφυπουργού Εργα¬ 
σίας και κοινωνικών Ασφαλίσεων, αποφασίζουμε: 

Άρθρο 1 

Η παρ. 1 του άρθρου 31 του καταστατικού του Ταμείου 
Επικουρικής Ασφαλίσεως Προσωπικού Αεροπορικών Επι¬ 
χειρήσεων (Β.Δ. 571/63, Α, 158) όπως ισχύει τροποποεί- 
ται ως εξής: 

«1.0 ασφαλισμένος, ο οποίος έχει καταστεί ανάπηρος 
από πρόθεση ή εξαιτίας πλημμελήματος ή κακουργήμα¬ 
τος, το οποίο ο ίδιος διέπραξε και η ενοχή του αποδεικνύ- 
εται με τελεσίδικη δικαστική απόφαση, εκπίπτει από το δι¬ 
καίωμα συνταξιοδοτήσεως λόγω αναπηρίας. 

Εάν υπάρχουν πρόσωπα από τα αναφερόμενα στο άρ¬ 


θρο 25 του Καταστατικού αυτά δικαιούνται να λάβουν τη 
σύνταξη, την οποία θα εδικαιούντο να λάβουν σε περί¬ 
πτωση θανάτου του ασφαλισμένου». 

Αρθρο 2 

Η περιπτ. α' της παρ. 3 του άρθρου 31 του ανωτέρω Κα¬ 
ταστατικού, όπως ισχύει, τροποποιείται ως εξής: 

«α) Εάν ο συνταξιούχος εκτίει ποινή στερητική της ελευ¬ 
θερίας μεγαλύτερη των εξ’ μηνών, καθ’ όσον χρόνο εκτίει 
αυτή. 

Εφ’ όσον όμως υπάρχουν πρόσωπα, τα οποία σε περί¬ 
πτωση θανάτου του συνταξιούχου θα είχαν δικαιωθεί συ¬ 
ντάξεως, αυτά δικαιούνται να λάβουν τη σύνταξη, η οποία 
θα έπρεπε να τους καταβάλλεται σε περίπτωση θανάτου 
αυτού». 

Συνταξιοδοτικές περιπτώσεις, οι οποίες έχουν κριθεί ή 
και απορρίφθεί κατ' εφαρμογή των τροποποιούμενων δια¬ 
τάξεων της παρ. 1 και της παρ. 3 περίπτ. σ του άρθρου 31 
του Καταστατικού, επανακρίνονται με τις διατάξεις του 
παρόντος. 

Τα οικονομικά αποτελέσματα, αρχίζουν από την υπο¬ 
βολή της σχετικής αιτήσεως στο Ταμείο. 

Στον Υφυπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 22 ΜάΓου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΡΓΑΣΙΑΣ ΚΑΙ ΚΟΜ. ΑΣΦΑΛΙΣΕΩΝ 

ΜΚ.ΦΑΡΜΑΚΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 132 (4) 

Περί παρατάσεως για δεκαπέντε χρόνια από 1.9.1995 της 
λειτουργίας του Σκαγιοπούλειου Κέντρου Παιδικής 
Μέριμνας Αρρένων Πατρών. 

Ο ΠΡΟΕΔΡΟΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 1, παρ. 2, του Νόμου 63/1944 «περί πα¬ 
ρατάσεως της λειτουργίας του Εθνικού Σκαγιοπούλειου 
Αγροτικού Ορφανοτροφείου Αρρένων Πατρών» (ΦΕΚ 34/ 
1944 τ. Α'). 

β) Του Π. Δ/τος 909/26.9.1980 «περί παρατάσεως για 
δεκαπέντε χρόνια από 1.9.1980 της λειτουργίας του Σκα- 
γιοπούλειου Κέντρου Παιδικής Μέριμνας Αρρένων Πα¬ 
τρών» (ΦΕΚ 226/1980 τ. Α'). 

γ) Του Β. Δ/τος 273/73 «περί μετατροπής των Εθνικών 
Ορφανοτροφείων και Οικοτροφείων σε Κέντρα Παιδικής 
Μέριμνας» (ΦΕΚ 81/73 τ. Α'). 

δ) Του άρθρου 29Α του Ν. 1558/85, όπως προσετέθη 
με το άρθρο 27 του Ν. 2081/92, με το οποίο καθορίζεται 
έλεγχος των δαπανών που προκαλούν σι κανονιστικές 
διοικητικές πράξεις (ΦΕΚ 54/92 τ. Α'). 

2. Το υπ’ αριθμ. Φ. Απ. Δ.Σ./853/22.8.1994 έγγραφο 
του «Σκαγιοπούλειου Κέντρου Παιδικής Μέριμνας Αρρέ¬ 
νων Πατρών». 

3. Την υπ’ αριθμ. 369/1.8.1994 απόφαση του Διοικητι- 

κού Συμβουλίου του «Σκαγιοπούλειου Κέντρου Παιδικής 
Μέριμνας Αρρένων Πατρών». 

4. Την υπ' αριθμ. ΔΥ3α/οικ. 158/26.1.1996 Κοινή από¬ 
φαση του Πρωθυπουργού και του Υπουργού Υγείας και 
Πρόνοιας «Ανάθεση αρμοδιοτήτων στους Υφυπουργούς 
Υγείας και Πρόνοιας Φραγκλίνο Παπαδέλλη και Θεόδωρο 
Κοτσώνη (ΦΕΚ 59/Β729.1.1996). 

5. Την υπ’ αριθμ. 411/24.1.1996 Κοινή Απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών» (ΦΕΚ 
58/Β/29.1.1996). 

6. Το γεγονός ότι από τις διατάξεις του παρόντος Π. Δ/ 
τος ως προκύπτει και από την υπ’ αριθμ. οικ. 6624/ 
31.5.1995 βεβαίωση της Δ/νσης Οικονομικού του Υπουρ¬ 
γείου Υγείας και Πρόνοιας, δεν προκαλείται δαπάνη σε 
βάρος του Κρατικού Προϋπολογισμού. 

7. Την αριθμ. 524/1995 γνωμοδότηση του Συμβουλίου 
της Επικρατείας με πρόταση των Υφυπουργών Οικονομι¬ 
κών και Υγείας και Πρόνοιας, αποφασίζουμε: 

Αρθρο Μόνο 

Παρατείνουμε την λειτουργία του Σκαγιοπούλειου Κέ¬ 
ντρου Παιδικής Μέριμνας Αρρένων Πατρών για δέκα πέ¬ 
ντε χρόνια που λήγει την 1.9.2010. 

Στον Υφυπουργό Υγείας και Πρόνοιας αναθέτουμε τη 
δημοσίευση και έκτέλεση του παρόντος Διατάγματος. 

Αθήνα, 17 Μαϊου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο) ΥΦΥΠΟΥΡΓΟ) 

ΟΙΚΟΝΟΜΙΚΟΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΔΡΥΣ ΘΕΟΔ. ΚΟΤΣΩΝΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 133 (5) 

Τροποποίηση της παραγράφου 3 του άρθρου 11 του Β.Δ/ 

τος 598/72 «Περί αναμορφώσεως του Οργανισμού 

διοικήσεως και λειτουργίας του Ψυχολογικού Κέντρου 

Βορείου Ελλάδος» (ΦΕΚ 169/τ.Α72.10.72). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 110 και 119 του Αστικού 
Κώδικα. 

2. Τις διατάξεις του 493/1946 Β.Δ/τος «περί του Οργα¬ 
νισμού Διοικήσεως και λεπουργίας του Ψυχολογικού Κέ¬ 
ντρου Βορείου Ελλάδος» όπως αυτό τροποποιήθηκε με το 
598/72 «Περί αναμορφώσεως του Οργανισμού Διοική- 
σεως και Λειτουργίας του Ψυχολογικού Κέντρου Βορείου 
Ελλάδος» (ΦΕΚ 169/τ.Α72.10.1972). 

3. Την ΔΥ3σ/οικ. 158/26.1.96 Κοινή Υπουργική Από¬ 
φαση του Πρωθυπουργού και του Υπουργείου Υγείας και 
Πρόνοιας «Ανάθεση αρμοδιοτήτων στους Υφυπουργούς 
Υγείας και Πρόνοιας Φραγκλίνο Παπαδέλλη και Θεόδωρο 
Κοτσώνη (ΦΕΚ 59/Β/29.1.96). 

Την 6/11.2.94 Απόφαση του Διοικητικού Συμβουλίου 
του Ψυχολογικού Κέντρου Βορείου Ελλάδος. 

Με πρόταση του Υφυπουργού Υγείας και Πρόνοιας, 
αποφασίζουμε: 

’Αρθρο Μόνο 

Η παράγραφος 3 του άρθρου 11 του Β.Δ/τος 598/72 
«περί αναμορφώσεως του Οργανισμού Διοικήσεως και 
λειτουργίας του Ψυχολογικού Κέντρου Βορείου Ελλάδος» 
(ΦΕΚ 169/τ.Α72.10.1972) τροποποιείται ως εξής: 

3. Για την πληρωμή μικροδαπανών και δαπανών επει- 
γούσης «ρύσεως εκδίδεται ένταλμα πάγιας προκαταβολής 
σε διαταγή υπολόγων υπαλλήλων του Ιδρύματος. Το ποσό 
αυτό καθορίζεται με απόφαση του Δ.Σ. χωρίς να δύναται 
να υπεργεί τις 250.000 δραχμές. 

Στον Υφυπουργό Υγείας και Πρόνοιας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 17 Μαίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

ΘΕΟΔΩΡΟΣ ΚΟΤΣΟΝΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


